|  |  |  |  |  |
| --- | --- | --- | --- | --- |
| 21.02.2025. |  | Nr. | 37 |  |

**Par karantīnas noteikšanu un ierobežojumiem**

***(..novada .. pagastā)***

 Sakarā ar to, ka  (*adrese*) (novietnes reģistrācijas numurs Lauksaimniecības datu centra datu bāzē *Nr*) tika konstatēta mājas cūku saslimšana ar **Āfrikas cūku mēri** **(turpmāk – ĀCM)** (*datums* Pārtikas drošības, dzīvnieku veselības un vides zinātniskā institūta BIOR izdots testēšanas pārskats *Nr*. ) un pamatojoties uz Administratīvā procesa likuma 55.panta 2.punktu, 62.panta otrās daļas 1.punktu, 63.panta pirmās daļas 2.punktu, Veterinārmedicīnas likuma 27.panta pirmo daļu, 28.pantu, 30.pantu, Eiropas Parlamenta un Padomes 2016. gada 9. marta regulu 2016/429 par pārnēsājamām dzīvnieku slimībām un ar ko groza un atceļ konkrētus aktus dzīvnieku veselības jomā (“Dzīvnieku veselības tiesību akts”), Eiropas Komisijas 2019. gada 17. decembra Deleģētās regulas 2020/687, ar ko attiecībā uz noteikumiem par noteiktu sarakstā norādītu slimību profilaksi un kontroli papildina Eiropas Parlamenta un Padomes regulu (ES) 2016/429 II daļu, Eiropas Komisijas 2023. gada 16. marta Īstenošanas regulu 2023/594, ar ko nosaka īpašus slimības kontroles pasākumus attiecībā uz Āfrikas cūku mēri un atceļ īstenošanas regulu 2021/605, nosaku:

1. Karantīnu ar **aizsardzības** zonu *(..),* 3 kilometru rādiusā ap ĀCM skarto novietni (skatīt šī rīkojuma pielikumu);
2. Karantīnu ar **uzraudzības** zonu *(..),* 10 kilometru rādiusā ap ĀCM skarto novietni (skatīt šī rīkojuma pielikumu).
3. Karantīnas laikā aizsardzības zonā:
	1. Cūku turētājiem vai īpašniekiem aizliegts veikt cūku (t.sk. nebrīvē audzēto savvaļas cūku) kustību un pārvietot tās ar transportlīdzekļiem pa valsts, pašvaldības un privātiem ceļiem, no aizsardzības zonā esošām novietnēm, kur tās tiek turētas vismaz 15 dienas pēc šī rīkojuma publicēšanas oficiālajā izdevumā “Latvijas Vēstnesis”, izņemot:

3.1.1. cūku pārvietošanu novietnes robežās pa palīgceļiem;

3.1.2. tranzītā pa autoceļiem vai dzelzceļu bez transportlīdzekļa apstāšanās un cūku kravas izkraušanas;

3.1.3. no ārpus aizsardzības zonas esošas novietnes uz aizsardzības zonā esošu kautuvi tūlītējai nokaušanai ar Pārtikas un veterinārā dienesta (turpmāk tekstā – PVD) valsts veterinārā inspektora izsniegtu atļauju;

3.2. transportlīdzekļa īpašniekiem (lietotājiem):

3.2.1. nekavējoties veikt transportlīdzekļu, ekipējuma, kuru izmanto dzīvnieku pārvadāšanai, piesārņoto materiālu (dzīvnieku līķi, dzīvnieku izcelsmes pārtikā neizmantojamie blakusprodukti, savvaļas cūku medību trofejas, dzīvnieku barība, mēsli, virca, pakaiši) dezinfekciju (veicot ierakstus dezinfekcijas žurnālā) pēc katra pārvadājuma;

3.2.2. nodrošināt, ka transportlīdzeklis, kas tiek izmantots cūku pārvadāšanai, izbrauc no aizsardzības zonas tikai pēc transportlīdzekļa iztīrīšanas, dezinfekcijas un rakstiskas atļaujas saņemšanas no PVD valsts veterinārā inspektora;

3.3. lauksaimniecības dzīvnieku īpašniekiem vai turētājiem karantīnas laikā veikt atbilstošus higiēnas pasākumus, lai nepieļautu ĀCM ierosinātāja izplatīšanos;

3.4. personai, kuras rīcībā ir informācija par mirušu vai slimu cūku, nekavējoties ziņot par to PVD;

3.5. personām aizliegts izvest cūku olšūnas, embrijus un kuiļu spermu no aizsardzības zonā esošas novietnes;

3.6. personām aizliegts izvest svaigu mājas cūku gaļu, malto gaļu, gaļas izstrādājumus un gaļas produktus, kas satur savvaļas un/vai mājas cūku gaļu, kas iegūta aizsardzības zonā, izņemot, ja ir saņemta PVD atļauja atkāpju piemērošanai;

3.7. personām aizliegts laist pārtikas apritē svaigu mājas cūkas gaļu, kas iegūta aizsardzības zonā, izņemot, ja ir saņemta PVD atļauja atkāpju piemērošanai;

3.8. jebkurai personai, kura ierodas vai atstāj aizsardzības zonā esošu novietni, kur tiek turētas cūkas, jāveic atbilstoši higiēnas pasākumi, lai nepieļautu ĀCM ierosinātāja izplatīšanos. Par visām personām, kas apmeklē novietni, glabāt lietvedības pierakstus un uzturēt tos atjauninātus. Pēc pieprasījuma darīt tos pieejamus kompetentajai iestādei;

3.9. personām aizliegts rīkot cūku sugas dzīvnieku izstādes, tirgu vai citus masu pasākumus;

3.10. personām, karantīnas laikā aizsardzības zonā, augstākminētie pasākumi jāievēro, līdz valsts galvenais pārtikas un veterinārais inspektors ar rīkojumu atceļ karantīnu;

3.11. personām, izvedot no aizsardzības zonas visu sugu dzīvnieku gaļu vai gaļas produktus, jānodrošina to izsekojamība (marķējums, identifikācija, pavaddokumenti utt.);

3.12. personām aizliegts iegūt, izvest un laist pārtikas apritē svaigu savvaļas cūku gaļu un subproduktus, kas iegūti aizsardzības zonā;

3.14. aizliegts pārvietot mājas cūku un savvaļas cūku izcelsmes blakusproduktus, t.sk. kūtsmēslus, arī izlietotus pakaišus, ādas un sarus, izņemot, ja ir saņemta PVD atļauja atkāpju piemērošanai;

3.13. pēc 15 dienu aizsardzības zonā noteikto ierobežojumu piemērošanas, turpina piemērot uzraudzības zonā noteiktos ierobežojumus, kamēr tie ir spēkā.

4. **Karantīnas laikā uzraudzības zonā:**

4.1. cūku turētājiem vai īpašniekiem aizliegts veikt cūku (t.sk. nebrīvē audzēto savvaļas cūku) kustību un pārvietošanu, arī ar transportlīdzekļiem pa valsts un privātiem ceļiem, no uzraudzības zonā esošajiem novietnēm, kur tās tiek turētas, vismaz 30 dienas pēc šī rīkojuma publicēšanas oficiālajā izdevumā „Latvijas Vēstnesis”, izņemot:

4.1.1.cūku pārvietošanu novietnes robežās pa palīgceļiem;

4.1.2. tranzītā pa autoceļu un dzelzceļu bez apstāšanās un cūku kravas izkraušanas;

4.1.3. no ārpus uzraudzības zonas esošas novietnes uz uzraudzības zonā esošu kautuvi tūlītējai nokaušanai ar PVD valsts veterinārā inspektora izsniegtu atļauju;

4.2. transportlīdzekļa īpašniekiem (lietotājiem):

4.2.1. veikt transportlīdzekļu, ekipējuma, kuru izmanto cūku vai citu lauksaimniecības dzīvnieku pārvadāšanai, piesārņoto materiālu (dzīvnieku līķi, dzīvnieku izcelsmes pārtikā neizmantojamie blakusprodukti, savvaļas cūku medību trofejas, dzīvnieku barība, mēsli, virca, pakaiši) dezinfekciju (veicot ierakstu dezinfekcijas žurnālā) nekavējoties, pēc katra pārvadājuma;

4.2.2. nodrošināt, ka transportlīdzeklis, kas tiek izmantots cūku pārvadāšanai, izbrauc no uzraudzības zonas tikai pēc transportlīdzekļa tīrīšanas, dezinfekcijas un rakstiskas atļaujas saņemšanas no PVD veterinārā inspektora;

4.3. personai, kuras rīcībā ir informācija par mirušu vai slimu cūku, nekavējoties ziņot par to PVD;

4.4. personām aizliegts izvest cūku olšūnas, embrijus un kuiļu spermu no uzraudzības zonā esošas cūku novietnes;

4.5. personām aizliegts izvest svaigu mājas cūku gaļu, malto gaļu, gaļas izstrādājumus un gaļas produktus, kas satur mājas cūku gaļu, kas iegūta uzraudzības zonā, izņemot, ja ir saņemta PVD atļauja atkāpju piemērošanai;

4.6. personām aizliegts laist pārtikas apritē svaigu mājas cūkas gaļu, kas iegūta uzraudzības zonā, izņemot, ja ir saņemta PVD atļauja atkāpju piemērošanai;

4.7. jebkurai personai, kura ierodas vai atstāj uzraudzības zonā esošu novietni kurā tur cūkas, jāveic atbilstoši higiēnas pasākumi, lai nepieļautu ĀCM ierosinātāja izplatīšanos;

4.8. personām aizliegts rīkot cūku sugas dzīvnieku izstādes, tirgu vai citus masu pasākumus;

4.9. personām, karantīnas laikā uzraudzības zonā, augstākminētie pasākumi jāievēro, līdz valsts galvenais pārtikas un veterinārais inspektors ar rīkojumu atceļ karantīnu;

4.10. personām, izvedot no uzraudzības zonas visu sugu dzīvnieku gaļu vai gaļas produktus, jānodrošina to izsekojamība (marķējums, identifikācija, pavaddokumenti utt.);

4.11. aizliegts pārvietot mājas cūku un savvaļas cūku izcelsmes blakusproduktus, t.sk. kūtsmēslus, arī izlietotus pakaišus, ādas un sarus, izņemot, ja ir saņemta PVD atļauja atkāpju piemērošanai;

4.12. personām aizliegts iegūt, izvest un laist pārtikas apritē svaigu savvaļas cūku gaļu un subproduktus, kas iegūti uzraudzības zonā.

5. Personām, kuras skar šajā rīkojumā noteiktie pienākumi, sadarboties un nekavējoties nodrošināt PVD valsts inspektoriem iespēju veikt uzraudzību un citus nepieciešamos pasākumus šajā rīkojumā noteiktajās teritorijās.

6. Publicēt šo rīkojumu oficiālajā izdevumā “Latvijas Vēstnesis”.

7. Rīkojums adresātiem tiek paziņots Paziņošanas likuma 11. panta otrajā daļā noteiktajā kārtībā. Rīkojums stājas spēkā nākamajā dienā pēc tā publiskas paziņošanas.

8. Kontroli par rīkojuma izpildi paturu sev.

*Pielikumā: „ĀCM karantīnas teritorija” uz 1 (vienas) lapas.*

Valsts galvenais pārtikas un veterinārais inspektors

Sagatavotājs\_VUD

Sagatavotājs\_PUD

**Saņēmēju saraksts:**

PVD TSV

PVD PUD, PVD VUD

PVD Resursu vadības departaments

PVD Informācijas analīzes un ātrās reaģēšanas daļa

PVD Starptautiskās tirdzniecības daļa

ZI „BIOR”